CELEX: 32013R0197
Language: lt
Date: 2013-03-07 00:00:00
Title: 2013 m. kovo 7 d. Komisijos įgyvendinimo reglamentas (ES) Nr. 197/2013, kuriuo iš dalies keičiamas Įgyvendinimo reglamentas (ES) Nr. 80/2012, išdėstantis biologinių ir cheminių medžiagų, numatytų Tarybos reglamento (EB) Nr. 1186/2009, nustatančio Bendrijos atleidimo nuo muitų sistemą, 53 straipsnio 1 dalies b punkte, sąrašą

8.3.2013   
            
            
               LT
            
            
               Europos Sąjungos oficialusis leidinys
            
            
               L 65/15
            
         KOMISIJOS ĮGYVENDINIMO REGLAMENTAS (ES) Nr. 197/2013
   2013 m. kovo 7 d.
   kuriuo iš dalies keičiamas Įgyvendinimo reglamentas (ES) Nr. 80/2012, išdėstantis biologinių ir cheminių medžiagų, numatytų Tarybos reglamento (EB) Nr. 1186/2009, nustatančio Bendrijos atleidimo nuo muitų sistemą, 53 straipsnio 1 dalies b punkte, sąrašą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 16 d. Tarybos reglamentą (EB) Nr. 1186/2009, nustatantį Bendrijos atleidimo nuo muitų sistemą (1), ypač į jo 53 straipsnio 1 dalies b punktą,
   kadangi:
   
               (1)
            
            
               Komisijos įgyvendinimo reglamentu (ES) Nr. 80/2012 (2) nustatomas biologinių ir cheminių medžiagų, numatytų Reglamento (EB) Nr. 1186/2009 53 straipsnio 1 dalies b punkte, sąrašas;
            
         
               (2)
            
            
               Įgyvendinimo reglamentas (ES) Nr. 80/2012 turėtų būti iš dalies pakeistas, kad į sąrašą būtų įtrauktos dvi medžiagos, kurioms lygiaverčių medžiagų Sąjungos muitų teritorijoje šiuo metu negaminama;
            
         
               (3)
            
            
               be to, nebūtina, kad sąraše būtų medžiaga, kuri šiuo metu įtraukta į 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl bendrojo muitų tarifo (3) I priedo trečios dalies 3 priedo sąrašą, kuriame išvardytos muitais neapmokestinamos farmacinės medžiagos;
            
         
               (4)
            
            
               todėl Įgyvendinimo reglamentas (ES) Nr. 80/2012 turėtų būti atitinkamai iš dalies pakeistas;
            
         
               (5)
            
            
               šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 80/2012 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 324, 2009 12 10, p. 23.
   
      (2)  OL L 29, 2012 2 1, p. 33.
   
      (3)  OL L 256, 1987 9 7, p. 1.
   
      PRIEDAS
      Įgyvendinimo reglamento (ES) Nr. 80/2012 I priedas iš dalies keičiamas taip:
      
                  1.
               
               
                  Po eilutės, kurioje nurodytas KN kodas ex 2845 90 90 ((Deguonis-18) vanduo), įterpiama ši eilutė:
                  
                               
                           
                           
                              „ex 2849 90 90
                           
                           
                              Titano silicio karbido milteliai, kurių grynumas ne mažesnis kaip 99 % masės“.
                           
                        
            
                  2.
               
               
                  Po eilutės, kurioje nurodytas KN kodas ex 2926 90 95 (2-naftonitrilas), įterpiama ši eilutė:
                  
                               
                           
                           
                              „ex 2934 99 90
                           
                           
                              Morfolino fosfordiamidato oligomerai (morfolino oligonukleotidai)“.
                           
                        
            
                  3.
               
               
                  Išbraukiama tokia eilutė:
                  
                              „0014364-6
                           
                           
                              ex 2923 90 00
                           
                           
                              Dekametonio bromidas (INN)“.